Baltimore er hovedbyen i staten Maryland og byder på en masse spændende oplevelser for dig der er turist i byen. Kan du lide kunst og kultur, har Baltimore en perlerække af spændende museer. Kan du lide kunst, kan du med fordel besøge Baltimore Kunstmuseum, som byder på intet mindre end verdens største offentlige samling af Matisse-malerier. Du kan også se på kunst på Walters Kunstmuseum og The American Visionary Art Museum. Er du mere til natur og videnskab, kan du med fordel besøge Maryland Zoo, Det nationale Akvarium eller Maryland Science Center. Oplagte attraktioner for hele familien. Er du til aktiviteter i det fri, så er Baltimore heldigvis også rig på parker, grønne åndehuller og udendørs promenader, som for eksempel Patterson Park. Her er der god mulighed for at slappe af, gå en tur eller dyrke sport.